CELEX: 31989R1590
Language: el
Date: 1989-06-07 00:00:00
Title: Κανονισμός (ΕΟΚ) αριθ. 1590/89 της Επιτροπής της 7ης Ιουνίου 1989 για μεταβατικά μέτρα στηρίξεως της αγοράς του βοείου κρέατος στην Ισπανία

Avis juridique important

|

31989R1590

Κανονισμός (ΕΟΚ) αριθ. 1590/89 της Επιτροπής της 7ης Ιουνίου 1989 για μεταβατικά μέτρα στηρίξεως της αγοράς του βοείου κρέατος στην Ισπανία  

Επίσημη Εφημερίδα αριθ. L 156 της 08/06/1989 σ. 0025 - 0029

***** ΚΑΝΟΝΙΣΜΟΣ (ΕΟΚ) αριθ. 1590/89 ΤΗΣ ΕΠΙΤΡΟΠΗΣ  της 7ης Ιουνίου 1989  για μεταβατικά μέτρα στηρίξεως της αγοράς του βοείου κρέατος στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90,  Εκτιμώντας:  ότι η περίοδος που καθορίστηκε στο άρθρο 90 της πράξης προσχώρησης παρατάθηκε ως τις 31 Δεκεμβρίου 1989 από τον κανονισμό (ΕΟΚ) αριθ. 4074/88 του Συμβουλίου (1)·  ότι, στον τομέα του βοείου κρέατος, μέρος της παραγωγής των εμπροσθίων τεταρτημορίων δεν μπορεί να απορροφηθεί στην ισπανική αγορά λόγω της μικρής εσωτερικής ζητήσεως των προϊόντων κατά τη διάρκεια αυτής της περιόδου του έτους, και μπορεί να διατεθεί δύσκολα στις άλλες αγορές λαμβάνοντας υπόψη τις αναγκαίες προθεσμίες για την προσαρμογή των εμπορικών διαρθρώσεων στο άνοιγμα των αγορών· ότι η κατάσταση αυτή δημιούργησε οικονομικές δυσχέρειες για τους ισπανούς παραγωγούς λόγω της μεγάλης υποτιμήσεως που προκλήθηκε από πολλές εβδομάδες · ότι οι δυσκολίες αυτές είναι αρκετά σοβαρές για να δικαιολογήσουν την εισαγωγή μεταβατικών μέτρων για τη βελτίωση της καταστάσεως της αγοράς του βοείου κρέατος στην Ισπανία· ότι για μεγαλύτερη αποτελεσματικότητα τα κριτήρια πρέπει να ληφθούν υπό μορφή ενίσχυσης στην ιδιωτική αποθεματοποίηση εμπροσθίων τετάρτων στα όρια μιας ποσότητας ίσης με 5 000 τόνους·  ότι η ενίσχυση στην ιδιωτική αποθεματοποίηση θα χορηγηθεί σύμφωνα με τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 571/89 (3), και ιδίως τον κανονισμό (ΕΟΚ) αριθ. 989/68 του Συμβουλίου της 15ης Ιουλίου 1968 περί γενικών κανόνων για τη χορήγηση ενισχύσεων στην ιδιωτική αποθεματοποίηση στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 428/77 (5), και τον κανονισμό (ΕΟΚ) αριθ. 1091/80 της Επιτροπής της 2ας Μαΐου 1980 περί λεπτομερειών εφαρμογής για τη χορήγηση των ενισχύσεων στην ιδιωτική αποθεματοποίηση βοείου κρέατος (6), όπως τροποποιήθηκε τελευταία από τον κανονισμό (ΕΟΚ) αριθ. 3492/88 (7)·  ότι, για την αποφυγή καταχρήσεων από την ενίσχυση, θα πρέπει να περιοριστεί στα προϊόντα ισπανικής καταγωγής·  ότι πρέπει να ληφθούν κατάλληλα μέτρα ώστε τα ζώα αυτά να σφάζονται αποκλειστικά στα σφαγεία που έχουν εγκριθεί και ελέγχονται σύμφωνα με τις διατάξεις της οδηγίας 64/433/ΕΟΚ του Συμβουλίου (8), όπως τροποποιήθηκε τελευταία από την οδηγία 88/288/ΕΟΚ (9)·  ότι το άρθρο 3 του κανονισμού (ΕΟΚ) αριθ. 989/68 προβλέπει ότι η διάρκεια της αποθεματοποίησης μπορεί να μειωθεί ή να παραταθεί εάν το απαιτεί η κατάσταση της αγοράς· ότι, ως εκ τούτου, πρέπει να καθοριστούν, εκτός από τα ποσά ενίσχυσης που χορηγείται για καθορισμένη περίοδο αποθεματοποίησης, ποσά που πρέπει να προστίθενται ή να αφαιρούνται για τις περιπτώσεις παράτασης ή μείωσης της περιόδου αυτής·  ότι, για να αποφευχθεί η χρηματοδότηση της κανονικής ιδιωτικής αποθεματοποίησης, είναι επιθυμητός ο καθορισμός υψηλών ελαχίστων ποσοτήτων·  ότι οι προβλεπόμενες συνθήκες της αγοράς καθιστούν την πρόβλεψη περιόδων αποθεματοποίησης που κυμαίνονται μεταξύ τριών και πέντε μηνών· ότι, για να βελτιωθεί η αποτελεσματικότητα του καθεστώτος, πρέπει να καθοριστούν διατάξεις που να παρέχουν τη δυνατότητα στους δικαιούχους να λάβουν προκαταβολικά τμήμα της ενίσχυσης υπό τον όρο ότι θα συστήσουν εγγύηση·  ότι πρέπει να προβλεφθεί η δυνατότητα μείωσης της διάρκειας αποθεματοποίησης σε περίπτωση που τα κρέατα τα οποία εξέρχονται από τα αποθέματα προορίζονται για εξαγωγή· ότι πρέπει να προσκομίζεται η απόδειξη ότι έγινε εξαγωγή του κρέατος, όπως γίνεται και στην περίπτωση των επιστροφών σύμφωνα με τις διατάξεις του κανονισμού (ΕΟΚ) αριθ. 3665/87 της Επιτροπής (10), όπως τροποποιήθηκε τελευταία από τον κανονισμό (ΕΟΚ) αριθ. 3993/88 (11)· ότι είναι σκόπιμο να προβλεφθεί ότι κάτω από ορισμένες συνθήκες μια περιορισμένη ποσότητα μπορεί να αποσυρθεί από τα αποθέματα χωρίς στη συνέχεια να εξαχθεί· ότι πρέπει να προβλεφθούν διατάξεις σχετικά με τον υπολογισμό της ενίσχυσης και την αποδέσμευση της εγγύησης σε περίπτωση που ο πραγματοποιών την αποθεματοποίηση δεν έχει τηρήσει ορισμένες υποχρεώσεις·  ότι, για να παρακολουθεί συστηματικά η Επιτροπή τα αποτελέσματα του καθεστώτος της ιδιωτικής αποθεματοποίησης, πρέπει τα ενδιαφερόμενα κράτη μέλη να της παρέχουν τις αναγκαίες πληροφορίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Μέχρι τις 23 Ιουνίου 1989 και εντός του συνολικού ορίου των 5 000 τόνων μπορούν να υποβληθούν αιτήσεις στον ισπανικό οργανισμό παρεμβάσεως για τη χορήγηση ενισχύσεων για την ιδιωτική αποθεματοποίηση εμπροσθίων τετάρτων ενηλίκων αρσενικών βοοειδών που ορίζονται στο άρθρο 2 καταγωγής Ισπανίας.  Δεν λαμβάνονται υπόψη οι αιτήσεις που υποβάλλονται μετά από την ημέρα κατά την οποία η συνολική ποσότητα για την οποία υποβλήθηκαν αιτήσεις υπερβαίνει τους 500 τόνους. Οι ποσότητες για τις οποίες είχαν υποβληθεί αιτήσεις την ημέρα που επιτυγχάνεται το συνολικό όριο μειώνονται ανάλογα.  Εάν η κατάσταση της αγορά το καθιστά αναγκαίο, η ημερομηνία λήξης της προθεσμίας υποβολής αιτήσεων μπορεί να τροποποιηθεί.  2. Το ποσό της ενίσχυσης ανά τόνο προϊόντος με κόκαλα, καθορίζεται στο παράρτημα του παρόντος κανονισμού, για κάθε παρουσίαση σύμφωνα με το άρθρο 6 παράγραφος 1 του κανονισμού (ΕΟΚ) αριθ. 1091/80.  Το ποσό της ενίσχυσης προσαρμόζεται σε περίπτωση παράτασης ή μείωσης της διάρκειας αποθεματοποίησης. Το ποσό των συμπληρωμάτων ανά ημέρα ή των μειώσεων ανά ημέρα που αναφέρεται στο άρθρο 2, καθορίζονται στο παράρτημα του παρόντος κανονισμού.  3. Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 1091/80.  Άρθρο 2  1. Μπορεί να επιλεγεί για ενίσχυση στην ιδιωτική αποθεματοποίηση μόνο το κρέας που παράγεται σύμφωνα με τις διατάξεις του άρθρου 3 παράγραφος 1 στοιχεία α) έως και ε) της οδηγίας 64/433/ΕΟΚ.  2. Η ενίσχυση στην ιδιωτική αποθεματοποίηση χορηγείται για τα κρέατα που ταξινομούνται, σύμφωνα με την κλίμακα κατατάξεως των σφαγίων που καθορίστηκε από τον κανονισμό (ΕΟΚ) αριθ. 1208/81 του Συμβουλίου (1), και εξακριβώνονται σύμφωνα με τις διατάξεις του άρθρου 4 παράγραφος 2 στοιχεία δ) και ε) του κανονισμού (ΕΟΚ) αριθ. 859/89 της Επιτροπής (2).  3. Για την εφαρμογή του παρόντος κανονισμού θεωρούνται ως εμπρόσθια τεταρτημόρια:  α) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «Pistola», με πέντε τουλάχιστον πλευρές και κατ' ανώτατο όριο οκτώ πλευρές, των οποίων το μέσο βάρος είναι τουλάχιστον 55 χιλιόγραμμα, τα δε κοιλιακά τοιχώματα είναι ενωμένα με τα εμπρόσθια τεταρτημόρια·  β) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «ευθεία», με οκτώ τουλάχιστον πλευρές και κατ' ανώτατο όριο δέκα πλευρές, των οποίων το μέσο βάρος είναι τουλάχιστον 55 χιλιόγραμμα.  Άρθρο 3  1. Η ελάχιστη ποσότητα ανά σύμβαση είναι 15 τόνοι εκφραζόμενοι σε μη αποστεωμένο κρέας.  2. Η σύμβαση αφορά μόνο μη αποστεωμένα κρέατα και έναν από τους τρόπους παρουσίασης που αναφέρονται στο παράρτημα.  3. Οι εργασίες αποθεματοποίησης πρέπει να πραγματοποιούνται εντός 28 ημερών από την ημερομηνία σύναψης της σύμβασης.  4. Όταν μια αίτηση για τη σύναψη σύμβασης αποσυρθεί από τον επιχειρηματία, η εγγύηση καταπίπτει.  Άρθρο 4  1. Με την επιφύλαξη των διατάξεων της παραγράφου 2 ο συμβαλλόμενος μπορεί κατά τη διάρκεια των εργασιών αποθεματοποίησης να κόψει ή να αποστεώσει το σύνολο ή μέρος των προϊόντων που αναφέρονται στο άρθρο 2, υπό τον όρο ότι θα χρησιμοποιηθεί μόνον η ποσότητα για την οποία έχει συναφθεί η σύμβαση και ότι θα αποθεματοποιηθεί όλο το κρέας που προκύπτει από τις εργασίες κοπής ή αποστέωσης. Το αργότερο κατά την είσοδο στο απόθεμα ο επιχειρηματίας δηλώνει την πρόθεσή του να χρησιμοποιήσει αυτή τη HhTAEd C 'ndLdAE.  2.  C AET L k'nd C 'ndLdAE k'nh  C ijOE kae C AE a PAEdOE AEk'nLPAEd'nk'nOELL C OE loe  C ijOE  C L d kae C OEkdldL OE'nk C Loe  C L AEk'ndd C ldLoe, L k'nd C 'ndLdAE PL AEk'nddlP C T'nh OEae C AEd'noe k'nh ijaeLdOEP'nk'nOE C OEdAEOE  C OETAEOE POEOEae C 'ndaeL AEk C 'n dLT k'nd C 'ndLdAE  a OEAE dLT 'nk'n C OEAE  C ijOE dhTAEiL C OE L d C hPDAEdL OEAEOE:  AE) d'nh o  C AEijOEdd'nT 90 % dLoe k'nd C 'ndLdAEoe AEhd C Loe, d'n k'nd C 'n dLoe T C OEdijhdLoe k'nh AETAEi C aedAEOE dd'n  C AEaeLae'n 1 kAEae C AE a aeAEi'noe 2, POE C lTdAEOE AET C AE o 'n a AE·  β) μικρότερη από 90 % αλλά τουλάχιστον 80 % της ποσότητας αυτής, η ενίσχυση στην ιδιωτική αποθεματοποίηση καταβάλλεται για το ήμισυ της ποσότητας που έχει πράγματι αποθεματοποιηθεί·  γ) μικρότερη από 80 % της ποσότητας αυτής, η ενίσχυση στην ιδιωτική αποθεματοποίηση δεν καταβάλλεται.  3. Σε περίπτωση αποστέωσης:  α) εάν η ποσότητα που έχει πραγματικά αποθεματοποιηθεί δεν υπερβαίνει τα 67 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, η ενίσχυση στην ιδιωτική αποθεματοποίηση δεν καταβάλλεται·  β) εάν η ποσότητα που έχει πραγματικά αποθεματοποιηθεί είναι μεγαλύτερη από 67 χιλιόγραμμα αλλά μικρότερη από 75 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, το ποσό της ενίσχυσης που αναφέρεται στο άρθρο 1 παράγραφος 2 μειώνεται ανάλογα.  4. Οι χονδροί τένοντες, χόνδροι, τεμάχια λίπους και άλλα απορρίμματα που προέρχονται από την κοπή ή την αποστέωση δεν μπορούν να αποθεματοποιηθούν.  5. Δεν χορηγείται καμία ενίσχυση:  α) για ποσότητες που αποθεματοποιούνται ως έχουν ή, σε περίπτωση κοπής ή αποστέωσης, για ποσότητες μη αποστεωμένου κρέατος που υπερβαίνουν την ποσότητα για την οποία έχει συναφθεί η σύμβαση και  β) σε περίπτωση αποστέωσης, για ποσότητες που υπερβαίνουν τα 75 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος.  Άρθρο 5  1. Η διάρκεια αποθεματοποίησης είναι κατ' ελάχιστον τρεις μήνες και κατ' ανώτατο όριο πέντε μήνες κατ' επιλογή του πραγματοποιούντος την αποθεματοποίηση. Σε περίπτωση που η διάρκεια της αποθεματοποίησης είναι μεγαλύτερη από τέσσερις μήνες, το ποσό της ενίσχυσης προσαυξάνεται σύμφωνα με το άρθρο 1 παράγραφος 2.  2. Μετά από δύο μήνες αποθεματοποίησης βάσει συμβάσεως, δύναται να καταβληθεί μία φορά προκαταβολή της ενίσχυσης, κατόπιν αιτήσεως του πραγματοποιούντος την αποθεματοποίηση, υπό τον όρο ότι έχει προβεί σε σύσταση ασφάλειας ίσης με την προκαταβολή συν 20 %.  Η προκαταβολή δεν υπερβαίνει το ποσό της ενίσχυσης που αντιστοιχεί σε περίοδο αποθεματοποίησης δύο μηνών. Σε περίπτωση εξαγωγής ποσοτήτων υπό σύμβαση σύμφωνα με το άρθρο 6 πριν από τη χορήγηση της προκαταβολής, η πραγματική περίοδος αποθεματοποίησης για τις ποσότητες αυτές θα ληφθεί υπόψη κατά τον υπολογισμό του ποσού της προκαταβολής.  Η προκαταβολή της ενίσχυσης μετατρέπεται σε εθνικό νόμισμα με εφαρμογή της αντιπροσωπευτικής ισοτιμίας που ισχύει την ημέρα της σύναψης της σύμβασης αποθεματοποίησης.  Άρθρο 6  1. Κατά τη λήξη της περιόδου αποθεματοποίησης βάσει συμβάσεως δύο μηνών, μπορεί να αποσυρθεί από το χώρο αποθήκευσης το σύνολο ή μέρος της ποσότητας των αποθηκευμένων κρεάτων πέραν όμως μιας ορισμένης ελάχιστης ποσότητας, υπό τον όρο ότι εντός 60 ημερών από την ημέρα που η ποσότητα αυτή εξέρχεται από το χώρο αποθήκευσης:  - το κρέας έχει εγκαταλείψει το έδαφος της Κοινότητας,  - το κρέας έχει φθάσει στον προορισμό του στις περιπτώσεις που αναφέρονται στο άρθρο 34 παράγραφος 1 του κανονισμού (ΕΟΚ) αριθ. 3665/87 ή  - το κρέας έχει τοποθετηθεί σε αποθήκη ανεφοδιασμού που έχει εγκριθεί σύμφωνα με τις διατάξεις του άρθρου 38 του κανονισμού (ΕΟΚ) αριθ. 3665/87.  2. Αν δεν τηρηθεί η περιόδος των 60 ημερών, το ποσό της ενίσχυσης για τη σχετική ποσότητα, το οποίο υπολογίζεται σύμφωνα με το άρθρο 7, μειώνεται:  - κατά 15 %,  - επαυξημένο κατά επιπλέον 5 % ανά ημέρα που υπερβαίνει την περίοδο των 60 ημερών.  Εξάλλου, το 15 % της ασφάλειας που αναφέρεται στο άρθρο 9 και το επιπλέον 5 % ανά ημέρα που υπερβαίνει την περίοδο των 60 ημερών, καταπίπτουν, όσον αφορά τη σχετική ποσότητα.  3. Αν, πριν από τη λήξη της ελάχιστης περιόδου αποθεματοποίησης, τουλάχιστον 90 % του κρέατος που έχει πραγματικά αποθεματοποιηθεί βάσει συμβάσεως έχει εξαχθεί κατά την έννοια της παραγράφου 1, η ποσότητα που απομένει μπορεί να αποσυρθεί από την αποθήκη πριν από τη λήξη της ελάχιστης περιόδου αποθεματοποίησης.  Στην περίπτωση αυτή:  - η ενίσχυση καταβάλλεται μόνο για την ποσότητα που έχει εξαχθεί και  - η ασφάλεια που αναφέρεται στο άρθρο 9 αποδεσμεύεται μόνον όσον αφορά την ποσότητα που έχει εξαχθεί.  4. Για το σκοπό της εφαρμογής των προηγούμενων παραγράφων, προσκομίζονται αποδείξεις όπως και στην περίπτωση των επιστροφών.  Άρθρο 7  1. Όπου εφαρμόζεται το άρθρο 7, το ποσό της ενίσχυσης μειώνεται, σύμφωνα με το άρθρο 1 παράγραφος 2.  2. Η περίοδος αποθεματοποίησης λήγει την παραμονή:  - της πρώτης ημέρας της εξόδου από το χώρο αποθήκευσης ή  - την ημέρα που έγινε δεκτή η δήλωση εξαγωγής εφόσον τα προϊόντα δεν έχουν μετακινηθεί.  3. Το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 του Συμβουλίου (1) δεν εφαρμόζεται στον καθορισμό της διάρκειας της αποθεματοποίησης.  Άρθρο 8  1. Η ελάχιστη ποσότητα για κάθε δόση καθορίζεται σε πέντε τόνους βάρους προϊόντος ανά αποθήκη και συμβαλλόμενο. Εντούτοις, σε περίπτωση που η εναπομένουσα αποθεματοποιημένη ποσότητα σε μια αποθήκη είναι μικρότερη από αυτή την ποσότητα, επιτρέπεται μια περαιτέρω ενέργεια απόσυρσης από την αποθήκη του συνόλου ή μέρους της εναπομένουσας ποσότητας.  Σε περίπτωση που δεν τηρούνται οι όροι απόσυρσης από την αποθήκη που αναφέρονται στο προηγούμενο εδάφιο:  - το ποσό της ενίσχυσης για την ποσότητα που αποσύρεται υπολογίζεται σύμφωνα με το άρθρο 5 παράγραφος 1 ή το άρθρο 7 και  - το 15 % της εγγύησης που αναφέρεται στο άρθρο 9 όσον αφορά την ποσότητα που αποσύρεται, καταπίπτει.  2. Ο πραγματοποιών την αποθεματοποίηση πληροφορεί τον οργανισμό παρέμβασης, σε εύθετο χρόνο και πριν την έναρξη των ενεργειών απόσυρσης, και αναφέρει τις ποσότητες που προτίθεται να αποσύρει.  Ο οργανισμός παρέμβασης δύναται να απαιτήσει να ενημερώνεται δύο το πολύ εργάσιμες ημέρες πριν από την έναρξη των εν λόγω εργασιών.  Σε περίπτωση που δεν ικανοποιηθεί η εν λόγω απαίτηση, αλλά οι αρμόδιες αρχές έχουν λάβει επαρκείς και ικανοποιητικές γι' αυτές αποδείξεις, όσον αφορά την ημερομηνία απόσυρσης από την αποθήκη και τις σχετικές ποσότητες:  - το ποσό της ενίσχυσης υπολογίζεται σύμφωνα με το άρθρο 5 παράγραφος 1 ή το άρθρο 7 και  - το 15 % της εγγύησης που αναφέρεται στο άρθρο 9 όσον αφορά τη σχετική ποσότητα, καταπίπτει.  Για όλες τις άλλες περιπτώσεις κατά τις οποίες δεν έχει ικανοποιηθεί η εν λόγω απαίτηση:  - δεν καταβάλλεται καμία ενίσχυση βάσει της σχετικής σύμβασης και  - η ασφάλεια που αναφέρεται στο άρθρο 9 όσον αφορά τη σχετική σύμβαση, καταπίπτει.  Άρθρο 9  Το ποσό της εγγύησης που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 1091/80 καθορίζεται σε 75 Ecu ανά τόνο βοείου κρέατος που καλύπτεται με σύμβαση.  Άρθρο 10  Η αίτηση καταβολής της ενίσχυσης καθώς και τα δικαιολογητικά πρέπει να υποβάλλονται στην αρμόδια αρχή εκτός από περιπτώσεις ανωτέρας βίας εντός έξι μηνών μετά από την περίοδο της συμφωνηθείσας αποθεματοποίησης. Σε περίπτωση που τα δικαιολογητικά δεν υποβληθούν εντός των προβλεπόμενων προθεσμιών, παρά το γεγονός ότι απεδείχθη προθυμία για την εμπρόθεσμη απόκτησή τους, δύναται να εγκριθεί η παράταση των προθεσμιών για την υποβολή των εν λόγω εγγράφων. Σε περίπτωση εφαρμογής του άρθρου 6, η απόδειξη προσκομίζεται εντός των προθεσμιών που προβλέπονται στο άρθρο 47 παράγραφοι 2, 4, 6 και 7 του κανονισμού (ΕΟΚ) αριθ. 3665/87.  Άρθρο 11  Τα κράτη μέλη ανακοινώνουν με τέλεξ στην Επιτροπή, πριν από την Πέμπτη κάθε εβδομάδας, τα αποτελέσματα της εφαρμογής του άρθρου 5 παράγραφος 2 και του άρθρου 6 του παρόντος κανονισμού.  Άρθρο 12  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 359 της 28. 12. 1988, σ. 3.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 61 της 4. 3. 1989, σ. 43.  (4) ΕΕ αριθ. L 169 της 18. 7. 1968, σ. 10.  (5) ΕΕ αριθ. L 61 της 5. 3. 1977, σ. 17.  (6) ΕΕ αριθ. L 114 της 3. 5. 1980, σ. 18.  (7) ΕΕ αριθ. L 306 της 11. 11. 1988, σ. 20.  (8) ΕΕ αριθ. 121 της 29. 7. 1964, σ. 2012/64.  (9) ΕΕ αριθ. L 124 της 18. 5. 1988, σ. 28.  (10) ΕΕ αριθ. L 351 της 14. 12. 1987, σ. 1.  (11) ΕΕ αριθ. L 354 της 22. 12. 1988, σ. 22.  (1) ΕΕ αριθ. L 123 της 7. 5. 1981, σ. 3.  (2) ΕΕ αριθ. L 91 της 4. 4. 1989, σ. 5.  (1) ΕΕ αριθ. L 124 της 8. 6. 1971, σ. 1.  ΠΑΡΑΡΤΗΜΑ  Εμπρόσθια τεταρτημόρια ενηλίκων αρσενικών βοοειδών  1.2.3 //  //  //  // Προϊόντα για τα οποία  χορηγείται ενίσχυση   // Ποσά ενισχύσεως σε Ecu/τόνο  για περίοδο αποθεματοποίησης  τριών μηνών   // Ποσά σε Ecu/τόνο  αφαιρούμενα ή προστιθέμενα  ανά ημέρα   //    //   //   // α) Εμπρόσθια τεταρτημόρια που κόπτονται με την τομή την καλούμενη « Pistola », νωπά ή διατηρημένα με απλή ψύξη   // 300   // 1,0   //    //   //  // β) Εμπρόσθια τεταρτημόρια που κόπτονται με την τομή την καλούμενη «ευθεία», νωπά ή διατηρημένα με απλή ψύξη   // 310  // 1,0   //    //   //